Անօթևանությունը Ֆրանսիայում

**Անօթևանությունը Ֆրանսիայում** (), լուրջ սոցիալական խնդիր, ինչը ազդում է մոտ 300,000 մարդու վրա։ Այս թիվը կրկնապատկվել է 2012 թվականից (141,500) և եռապատկվել՝ 2001 թվականից (93,000): Ներկայումս շուրջ 185,000 մարդ ապաստանում է ժամանակավոր կացարաններում, մոտ 100,000 մարդ բնակվում է ապաստանի որոնման ժամանակ տրամադրվող ժամանակավոր բնակարաններում, իսկ 16,000-ը՝ խարխլված տներում։ 

Փարիզում անօթևանների վերաբերյալ իրականացված մի ուսումնասիրություն ցույց է տվել, որ անօթևան մարդիկ սոցիալական առումով մոտ են աղքատության պայմաններում ապրող մարդկանց։ Մեդիայում անօթևանությունը նկարագրելու համար օգտագործվող տերմինները հաճախ կապվում են աղքատության և թափառաշրջիկության հետ։

Որոշ հետազոտողներ պնդում են, որ «*Housing Firs*t» («Նախ և առաջ բնակարան») քաղաքականությունը ի վիճակի չէ ամբողջությամբ լուծել Ֆրանսիայում անօթևանության խնդիրը։ 

Այլ հետազոտողներ համարում են, որ Ֆրանսիայում արդյունաբերական վերակառուցումը հանգեցրել է որոշ ձեռնարկությունների փակմանը, ինչի արդյունքում որոշ բանվորներ, որոնք հուտ չէին այլ ոլորտներում, կորցրել են աշխատանքը, ինչն էլ իր հերթին նպաստել է անօթևանության աճին։

Ֆրանսիայում անօթևան երեխաների խնդիրը նոր երևույթ չէ. գրող Էմիլ Զոլան իր ստեղծագործություններում անդրադարձել է անօթևան երեխաների թեմային դեռևս տասնիններորդ դարի վերջին։

Ֆրանսիայում անօթևանների արտակարգ օգնության հեռախոսահամարն է՝ 115։ Այն գործում է «*SAMU Social*» կազմակերպության կողմից։

## Փաստեր
* Ֆրանսիական օրենքը արգելում է տանտերերին ձմեռային ամիսներին վտարել իրենց վարձակալներին։
* Ֆոյեները (կեցավայրերի մի տեսակ) ծագել են Ֆրանսիայում Առաջին համաշխարհային պատերազմի ժամանակ՝ զինվորներին ուտելու և քնելու վայր տրամադրելու նպատակով։ Պատերազմից հետո ֆոյեները տրամադրվեցին մարդկանց՝ որպես կացարան։ Ենթադրվում է, որ այս ծառայությունը նպաստել է անաշխատունակ երիտասարդների շրջանում անօթևանության նվազմանը։
*«*Fondation Abbé Pierre*» բարեգործական հիմնադրամի գլխավոր տնօրեն Քրիստոֆ Ռոբերը կոչ է արել ստեղծել մոտավորապես 200 միլիոն եվրոյի հանրային հատուկ ֆոնդ՝ մարդկանց օգնելու վարձավճարներն ու կոմունալ վճարները մարելու համար։ Նա նաև պահանջել է «երկարաժամկետ լուծումներ բնակարանային հարցում»՝ կոչ անելով իշխանություններին կառուցել 150,000 սուբսիդավորված բնակարան։
*2015 թվականին Ֆրանսիական Կարմիր Խաչի շարժական թիմերը իրականացրել են 11,000 շրջայց փողոցներում՝ շփում ունենալով 72,000 տարբեր մարդկանց հետ։

## Վիճակագրություն
* 2018 թվականին Ֆրանսիայում մահացել է 566 անօթևան մարդ։ Ավելի քան 100-ը՝ միայն Փարիզում։
* Փարիզում են գտնվում Ֆրանսիային անօթևանների 44 տոկոսը։
* Անօթևանների 38 տոկոսը կանայք են։
* Անօթևանների մեծ մասը ապրում է միայնակ (62 տոկոսը միայնակ է և առանց երեխաների)։
* 55 տոկոսը ծնվել է Ֆրանսիայից դուրս։
* Մոտ մեկ քառորդը՝ ֆրանսախոս անօթևանների թվում, ունեն կայուն կամ ժամանակավոր աշխատանք, ցածրակարգ աշխատանքներ։ Այդ աշխատանքներն առավելապես անկայուն և հմտություններ չեն պահանջում։
* Մոտ մեկ քառորդը բռնության կամ չարաշահման զոհ է եղել։
* Փողոցում ապրող մարդկանց մոտ կեսը 30-ից 49 տարեկան են՝ համեմատած 18-ից բարձր մարդկանց 26 տոկոսի և 50-ից բարձր մարդկանց 25 տոկոսի հետ։
* Ֆրանսիացի անօթևանների 14 տոկոսը ունի համալսարանական կրթություն, իսկ յուրաքանչյուր տասներորդը՝ ավարտել է միջնակարգ դպրոց։

## Ծանոթագրություններ

Կատեգորիա:Ֆրանսիա
Կատեգորիա:Ֆրանսիայի հասարակություն